Masatoshi Koshiba
Masatoshi Koshiba (jaapani keeles 小柴 昌俊, Koshiba Masatoshi; 19. september 1926 Toyohashi, Aichi – 12. november 2020) oli jaapani füüsik. Koshiba õppis füüsikat Tokyo ülikoolis ning sai doktorikraadi Rochesteri ülikoolis New Yorgis 1955. aastal. Seejärel töötas ta Chicago ülikoolis ning Tokyo ülikoolis. 2002. aastal jagas ta Nobeli füüsikaauhinda panuse eest astrofüüsikasse, eriti kosmiliste neutriinode tuvastamise eest.